proxectonos/corpus_dominio_legal_administrativo_tmp huggingface dataset:
21/12/2018 | Administración LocalMunicipal
Laxe
Aprobación definitiva da modificación da Ordenanza fiscal núm.1 reguladora do impostos de bens inmobles (IBI) deste concello de Laxe

ANUNCIO APROBACIÓN DEFINITIVA DA MODIFICACIÓN DA ORDENANZA FISCAL NÚM.1 REGULADORA DO IMPOSTO DE BENS INMOBLES (IBI) DESTE CONCELLO DE LAXE O Pleno da corporación municipal do Concello de Laxe, na sesión ordinaria celebrada o 14 de setembro de 2018 acordou a aprobación provisional da modificación da ordenanza fiscal núm.1, reguladora do imposto de bens inmobles (IBI) deste concello de Laxe. Someteuse o expediente a información pública, mediante anuncio no BOP núm.197, do 16/10/2018, no taboleiro de anuncios do concello e no taboleiro da sede electrónica deste concello, polo prazo de trinta días hábiles, a contar dende o seguinte ao da publicación para os efectos de examinar e presentar as reclamacións polos interesados. Durante este período non se presentaron reclamacións, polo que queda elevado a definitivo o acordo plenario inicial, cuxo texto íntegro se fai público para o seu xeral coñecemento e en cumprimento do disposto no artigo 70.2 da Lei 7/1985, do 2 de abril, reguladora das bases de réxime local. ORDENANZA FISCAL NÚM.1 REGULADORA DO IMPOSTO SOBRE BENS INMOBLES (IBI) Artigo 1 Utilizando a facultade contida no artigo 73.3 da Lei 39/1988, de 28 de decembro, o tipo de gravamen do Imposto sobre Bienes Inmobles aplicable neste municipio queda fixado nos termos que se establecen no artigo seguinte. Artigo 2 1.- O tipo de gravamen do imposto sobre bens inmobles aplicable aos bens de natureza urbana queda fixado no 0,5 por 100 (0,5%). 2.-O tipo de gravamen do imposto sobre bens inmobles aplicable aos bens de natureza rústica queda fixado no 0,65 por 100 (0,65 %). Artigo 3 1.- Estarán exentos do pago do imposto sobre bens inmobles de natureza rústica aqueles que a cota líquida a ingresar non supere os 6,00 euros.2.- Estarán exentos do pago do imposto sobre bens inmobles os centros sanitarios de titularidade da Comunidade Autónoma ou dos seus organismos ou entidades dependentes, sempre que estean directamente afectados ao cumprimento dos fins específicos dos referidos centros. Disposición Derradeira A presente Ordenanza entrará en vigor e producirá efectos a partir de 1 de xaneiro de 2019 e continuará en vigor en tanto non se proceda a súa modificación ou derrogación expresa. A aprobación da presente ordenanza levará consigo a derrogación expresa de cantas disposicións municipais que afecten ao Imposto sobre Bens Inmobles e contraveñan o disposto no presente articulado. Laxe, 13 de decembro de 2018 O 1º. tenente de alcalde, Ricardo Facal Castiñeira, delegación por ausencia (Resolución núm.759/2018, de 28/09/2018)
21/12/2018 | Administración LocalMunicipal
Neda
Aprobación definitiva modificación Ordenanza reguladora do prezo público da escola infantil de Neda

O Pleno da Corporación, en sesión ordinaria celebrada o día 22/10/2018, acordou aprobar inicialmente a MODIFICACIÓN DO ARTIGO 5 DA ORDENANZA REGULADORA DO PREZO PÚBLICO DA ESCOLA INFANTIL DE NEDA. Dito acordo expúxose ao público, durante o prazo de 30 días hábiles (BOP número 208 do 31 de outubro de 2018), para os efectos do disposto no art.17 do Real decreto lexislativo 2/2004, do 5 de marzo, polo que se aproba o Texto refundido da lei reguladora das facendas locais. Ó non terse presentado, nese prazo, ningunha reclamación contra o citado acordo elévase a definitivo o mesmo procedéndose á publicación íntegra da modificación, que entrará en vigor o 1 de xaneiro de 2019. No artigo 5 relativo as tarifas do prezo público, modifícase o cadro de prezos pola prestación dos servizos da Escola Infantil, de xeito tal que o cadro de prezos queda do seguinte xeito: Contra o dito acordo e o texto íntegro da modificación, os interesados poderán interpoñer recurso contencioso-administrativo ante a Sala correspondente do Tribunal Superior de Xustiza de Galicia, no prazo de dous meses, contados desde o día seguinte ao da publicación deste anuncio, de acordo co que se establece nos artigos 10 e 46 da Lei 29/1998, de 13 de xullo, reguladora da xurisdición contencioso-administrativa e 112.3 da Lei 39/2015, de 1 de outubro, do procedemento administrativo común das administracións públicas. Neda, 18 de decembro de 2018. O Alcalde. Asdo.: Angel Alvariño Saavedra.
21/12/2018 | Administración LocalMunicipal
Lousame
Anuncio de declaración de especial interese ou utilidade municipal

Que na sesión plenaria extraordinaria e urxente do Concello de Lousame que tivo lugar o 17 de decembro de 2018 adoptouse o seguinte acordo que se transcribe dun xeito literal, salvo erro ou omisión involuntarias, e sen prexuízo do que resulte da aprobación definitiva da acta: PRIMEIRO.- Aprobar o contido do informe-proposta dos servizos técnicos municipais nos seguintes termos: A) Declarar de especial interese ou utilidade municipal os seguinte inmobles nos que se desenrolan, total e exclusivamente actividades agrarias, gandeiras pertencentes ao sector primario, por concorrer circunstancias sociais, culturais, histórico-artísticas ou de fomento do emprego que xustifican tal declaración, aos efectos da obtención dunha bonificación do 95% da cota íntegra do IBI: B) Non declarar de especial interese ou utilidade municipal os seguinte inmobles por non concorrer circunstancias sociais, culturais, histórico-artísticas ou de fomento do emprego que xustifican tal declaración, aos efectos da obtención dunha bonificación do 95% da cota íntegra do IBI: SEGUNDO.- Publicar no Boletín Oficial da Provincia o contido deste acordo, así como no taboleiro de anuncios do Concello de Lousame. TERCEIRO.- Dar traslado do contido deste acordo ao Servizo de Xestión Tributaria da Deputación Provincial da Coruña aos efectos oportunos.>> Lousame, 17 de decembro de 2018. A Alcaldesa, Mª Teresa Villaverde Pais.
21/12/2018 | Administración LocalMunicipal
Mugardos
Anuncio padrón escolas municipais, culturais e deportivas, novembro 2018

Anuncio de cobranza do padrón, do mes de novembro, das escolas municipais culturais e deportivas. A resolución da Alcaldía núm.1316/13.12.2018 aprobou o padrón fiscal correspondente ao mes de novembro do exercizo 2018 das escolas municipais culturais e deportivas. O padrón quedara exposto ao público no Concello de Mugardos durante o prazo de 15 días, a contar dende o día seguinte ao da publicación do presente anuncio no BOP. O presente anuncio ten carácter de notificación colectiva ao abeiro do disposto no artigo 102.3 da Lei 58/2003, Xeral Tributaria, e artigo 24 do RXR. Contra a referida liquidación poderá Vde. interpoñer o recurso de reposición ante a propia Alcaldía no praza de un mes, contado a partir do día seguinte ó da notificación da presente, ó que se refire o art.108 da Lei 7/1985, de 2 de abril, Reguladora das Bases de Réxime Local, tal como preceptúa o artigo 14 da le 39/1988, de 28 de decembro, reguladora das Facendas Locais; e contra a resolución expresa do recurso de reposición poderá interpor o contencioso-administrativo ante o Xulgado do Contencioso-Administrativo de Ferrol, no prazo de dous meses, contados dende o día seguinte ó da data de notificación. Asemade se lle instrúe que tamén poderá interpor calquera outro recurso que estime pertinente e exercer as acción que procedan ante a xurisdicción competente. Dous meses contados a partir do seguinte ao da finalización da exposición pública. Unha vez tanscorrido o prazo de ingreso voluntario sen que se satisfaga a débeda, iniciarase o período executivo, de acordo co teor dos artigos 26, 28 e 161 da Lei 58/2003, do 17 de decembro, xeral tributaria, o que determinará a esixencia dos xuros de mora, así como a das recargas que correspondan e, se é o caso, das custas do procedemento de constriximento. Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente edicto que ten carácter de notificación colectiva, en cumplimento no artigo 102 da Lei 58/2003, de 17 de decembro, Xeral Tributaria. Mugardos, 17 de decembro de 2018 A alcaldesa Mª del Pilar Díaz Otero
21/12/2018 | Administración LocalConsorcios
Consorcio para la Promoción de la Música
Aprobación inicial do Orzamento Xeral do Consorcio para a Promoción da Música exercicio 2019

Na sesión ordinaria celebrada o día 4 de decembro de 2018, a Xunta de Goberno do Consorcio para a Promoción da Música acordou aprobar inicialmente o Orzamento xeral para o exercicio 2019, así como o cadro de persoal e as bases para a súa execución. O expediente exponse ao público na Secretaría-Intervención deste Consorcio polo prazo de quince (15) días hábiles, contados dende o seguinte ao da publicación do presente anuncio no Boletín Oficial da Provincia da Coruña, co fin de que os interesados poidan realizar as reclamacións que estimen oportunas. Se durante o citado prazo non se presentan reclamacións, o orzamento para o exercicio 2019, o cadro de persoal e as bases para a súa execución, entenderanse definitivamente aprobados, de acordo co disposto no artigo 20.1 do Real Decreto 500/1990, do 20 de abril, e artigo 169.1 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo. A Coruña, 18 de decembro de 2018. O xerente, Andrés Luís Lacasa Nikiforov
21/12/2018 | Administración LocalMunicipal
Noia
Secretaría
Rectificación erros anuncio publicado no BOP núm.242 de data 20.12.18: lista definitiva persoas incluídas e excluídas, designación tribunal avaliador e lugar, día e hora primeiro exercicio procedemento selección contratación tres policías locais

Resultando que mediante Decreto do Concelleiro Delegado, núm.2853-2018, de data 17 de decembro de 2018, acórdase aprobar a lista definitiva de persoas admitidas e excluídas, designación do tribunal avaliador e sinalamento do lugar, día e hora para a realización da 1ª proba de selección para a contratación de tres prazas vacantes do posto de policía local, grupo C, subgrupo C1, escala administración especial, subescala de servizos especiais, incluídas na oferta de emprego público do ano 2018 do Concello de Noia. En data 20 de decembro de 2018, publícase no BOP da Coruña núm.242, a lista definitiva de persoas admitidas e excluídas, designación do tribunal avaliador e sinalamento do lugar, día e hora para a realización da 1ª proba de selección para a contratación de tres prazas vacantes do posto de policía local, grupo C, subgrupo C1, escala administración especial, subescala de servizos especiais, incluídas na oferta de emprego público do ano 2018 do Concello de Noia. Resultando que existe un erro de feito no título do anuncio. Visto o establecido no artigo 109 da Lei 39/2015, do 1 de outubro, de Procedemento Administrativo Común das Administracións Públicas. Mediante o presente anuncio procédese a rectificación do anuncio publicado no BOP en data 20 de decembro de 2018, núm.242, nos seguintes termos: Onde di: “Lista definitiva de persoas incluídas e excluídas, designación do tribunal avaliador e sinalamento do lugar, día e hora para a realización das probas procedemento de selección para a contratación de catro auxiliares de policía local do Concello de Noia.” Debe dicir: “Lista definitiva de persoas incluídas e excluídas, designación do tribunal avaliador e sinalamento do lugar, día e hora para a realización do primeiro exercicio do procedemento de selección para a contratación de tres policías locais do Concello de Noia.” Noia, a 20 de decembro de 2018 Absalon Tlemsani Bustillos O concelleiro responsable da área de persoal P. D. (Decreto 2083/2018)
27/12/2018 | Administración LocalMunicipal
Neda
Exposición publica definitiva expediente transferencia de creditos 47/2018

Habendo quedado definitivamente aprobado polo Pleno deste o expediente de modificación de créditos por suplemento de crédito nº 47/2018 polo importe 46.800,00, por acordo adoptado en sesión levada a cabo o día 26 de novembro de 2018 e polo transcurso do prazo de quince días de exposición ó público, en cumprimento do disposto no artigo 169.3 do RDL 2/2004 polo que se aproba o Texto Refundido da Lei Reguladora das Facendas Locais, faise público que o orzamento do ano 2018, no seu estado de gastos, trala entrada en vigor do devandito expedientes ascende á cantidade de 5.761.968,50 €, correspondendo a cada capítulo as cantidades que de seguido se expresan segundo o seguinte detalle: O que se publica para os efectos previstos na lexislación citado, facendo constar que contra a aprobación definitiva poderá interpoñerse recurso contencioso administrativo, segundo o disposto no artigo 171 do RDL 2/2004, de 5 de marzo, no prazo de dous meses contados a partir da data da aprobación definitiva. Neda, a 21 de decembro do 2018 O ALCALDE Asdo: Angel Alvariño Saavedra
27/12/2018 | Administración LocalMunicipal
A Coruña
Área de Facenda e Administración
Oficina Orzamentaria
Aprobación definitiva do expediente M4/2018, modificativo do orzamento de 2018

O Excmo. Concello Pleno, en sesión extraordinaria y urxente realizada o día 26 de decembro de 2018, aprobou definitivamente o expediente M4/2018, de concesión dun suplemento de crédito do Orzamento xeral de 2018. O expediente foi aprobado inicialmente polo Pleno en sesión do 26 de novembro de 2018 e sometido a exposición pública para reclamacións durante o prazo de quince días, mediante anuncio publicado no BOP número 226, do 27 de novembro. Durante o citado prazo, presentouse unha reclamación contra el, segundo resulta da certificación expedida polo Oficial Maior do Excmo. Concello da Coruña. Segundo o disposto no art.169.3, en relación co 177.2 e o 179.4, todos do Texto Refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo (TRLRFL), e o 49 do RD 500/90, do 20 de abril, publícase o resumo por capítulos do Orzamento, incorporando as modificacións: Publícase para xeral coñecemento. Faise constar que contra a aprobación definitiva poderá interpoñerse directamente recurso contencioso-administrativo segundo o teor do establecido no artigo 171 do TRLRFL, que se presentará ante a Sala correspondente do Tribunal Superior de Xustiza de Galicia no prazo de dous meses. O prazo contarase dende o día seguinte ao da publicación deste anuncio. Poderá interpoñerse calquera outro recurso que se estime procedente. A Coruña, 26 de decembro de 2018 Director de Economía, Facenda e Administración, Patricia Esperanza Cartledge Trape
27/12/2018 | Administración LocalMunicipal
Paderne
Aprobación definitiva crédito extraordinario 1/2018

Ao non presentarse reclamacións durante o período de exposición pública contra a aprobación inicial, publicada no BOP da Coruña nº 228 de 29 de novembro de 2018, do expediente de crédito extraordinario 1/2018 por importe de 24.000,00€ financiado con Remanente de Tesourería para Gastos Xerais, considérase definitivamente aprobado elevándose a definitivo o acordo plenario adoptado na sesión plenaria extraordinaria celebrada en data 26/11/2018 En cumprimento do disposto polo artigo 169.3 e 177.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, e artigos 20.1 e 42.1 do Real decreto 500/90, do 20 de abril, procédese á publicar o resumo por capítulos do mencionado expediente, que se corresponde co seguinte detalle: Financiamento. Estado de Ingresos (CAP.8) Resumo Capítulos.- En virtude do disposto nos artigos 177.2 en relación co 171 do RDLex.2/2004 e 38.3 en relación co 23.1 do RD 500/1990, contra esta aprobación definitiva poderá interpoñerse directamente recurso contencioso-administrativo na forma e prazos que establecen as normas de dita xurisdición. O que se fai público para xeral coñecemento e efectos. En Paderne, a 26 de decembro de 2018 O Alcalde Asdo.: D. César Longo Queijo
27/12/2018 | Administración LocalMunicipal
Vilasantar
Revogación delegación facturas

En data 11 de decembro de 2018 emitiuse a seguinte resolución de alcaldía: Revogar a delegación efectuada por esta alcaldía na Xunta de goberno local para a disposición de gastos e ordenación de pagos das facturas que sexan competencia desta alcaldía, a contar dende a factura con rexistro contable nº 632, segundo o establecido no artigo 21. f da Lei 7/1985, do 2 de abril, reguladora das bases de réxime local. Vilasantar, 21 de decembro de 2018 o alcalde Fernando Pérez Fernández
27/12/2018 | Administración LocalMunicipal
Padrón
Anuncio de nomeamento de alcalde en funcións

ANUNCIO DE NOMEAMENTO DE ALCALDE EN FUNCIÓNS En cumprimento do establecido no artigo 44 do Real Decreto 2568/1986, do 28 de novembro, polo que se aproba o regulamento de organización, funcionamento e réxime xurídico das entidades locais, faise público o seguinte Decreto do Alcalde do 21 de decembro de 2018 polo que se nomea Alcalde en funcións: <<Con motivo da miña ausencia do termo municipal desde o día 26 de decembro de 2018 ao 28 de decembro de 2018, ambos incluídos, faise necesario nomear Alcalde en funcións para ese período, e Considerando as funcións que o artigo 47 do Real decreto 2.568/1986, do 28 de novembro, polo que se aproba o regulamento de organización, funcionamento e réxime xurídico das entidades locais, atribúe aos Tenentes de Alcalde, RESOLVO: Primeiro. Nomear Alcalde en funcións ao segundo Tenente de Alcalde don José Ramón Pardo Andrade desde o día 26 ao 28 de decembro de 2018, ambos incluídos. Segundo. Ordenar a publicación do presente Decreto no Boletín Oficial da Provincia da Coruña, comunicala aos diferentes servizos municipais e dar conta ao Pleno na seguinte sesión ordinaria que se convoque. Terceiro. Notificar a presente resolución a todas as persoas interesadas, coa indicación de que pon fin á vía administrativa e contra a cal poderase interpoñer: – Potestativamente o recurso de reposición, no prazo máximo dun mes desde o día de recepción da notificación da presente resolución, ante o mesmo órgano que ditou o acto impugnado. – Con posterioridade á resolución expresa ou presunta do recurso de reposición, ou ben directamente, poderase interpoñer recurso contencioso-administrativo ante o Xulgado do Contencioso-Administrativo, no prazo de dous meses desde o día de recepción da presente resolución. O recurso extraordinario de revisión, segundo o previsto no artigo 113 da Lei 39/2015, do 1 de outubro, do procedemento administrativo común das administracións públicas, ou calquera outro que estime procedente.>> Padrón, 21 de decembro de 2018 O Alcalde Asdo. Antonio Fernández Angueira
27/12/2018 | Administración LocalMunicipal
San Sadurniño
Anuncio de aprobación definitiva de expediente de modificación de créditos 9/2018, subexpediente 2/2018 de crédito extraordinario

O Pleno desta Corporación en sesión ordinaria celebrada o 27 de novembro de 2018 aprobou inicialmente o expediente de modificación de créditos 9/2018, subexpediente 2/2018, de crédito extraordinario. Transcorrido o prazo de exposición ao público sen que se presentaran reclamacións, considérase definitivamente aprobado o expediente, e de conformidade co recollido nos artigos 179.4 e 169.3 TRLRFL, faise público o resumo por capítulos do orzamento do exercicio 2018 que queda, tras a contabilización do referido expediente, como segue: Contra a aprobación definitiva poderá interpoñerse recurso contencioso-administrativo, segundo o disposto no artigo 171 do RDL 2/2004, de 5 de marzo, no prazo de dous meses contados a partir da data da aprobación definitiva. San Sadurniño, 26 de decembro de 2018 O alcalde, Secundino García Casal
27/12/2018 | Administración LocalMunicipal
Ribeira
Emprazamento dos interesados no recurso contencioso-administrativo (PA) 325/2018 interposto por Agustín Cadillo Pérez

O Xulgado Contencioso-Administrativo nº 1 de Santiago de Compostela remitiu ao Concello de Riveira un oficio polo que lle ordenaba que se remitise o expediente administrativo e que efectuase o emprazamento para que poidan comparecer como demandados cantas persoas aparezan como interesadas no procedemento abreviado 325/2018, correspondente ao recurso contencioso-administrativo interposto por MARIO ALONSO PALMAROLA MALVAR, contra a resolución ditada na data 20/06/2018 pola que se acorda a imposición dunha sanción de multa e retirada de puntos do carné de conducir, ditada no expediente 1800223. En consecuencia, esta Alcaldía acordou na data 21/12/2018, de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo ao Xulgado, o que se notifica para xeral coñecemento de todas as persoas interesadas no procedemento, do que a celebración da vista ven sinalada para o día 18/05/2020 ás 11:00 horas, e se emprazan para que poidan comparecer como parte no prazo de 9 (nove) días, contados desde o seguinte ao da publicación desta resolución no Boletín Oficial da Provincia; e facéndolle saber que de comparecer fóra do indicado prazo teráselle por parte para os trámites non precluidos, e que de non comparecer oportunamente continuará a tramitación do procedemento sen a obriga de practicarlle ningunha notificación (artigos 49 e 50 da Lei 29/1998, de 13 de xullo, reguladora da xurisdición contencioso-administrativa). Riveira, 21 de decembro de 2018, O alcalde Manuel Ruiz Rivas
27/12/2018 | Administración LocalMunicipal
Mañón
Aprobación inicial Ordenanza reguladora de taxa por expedición de documentos administrativos

Aprobada inicialmente polo Pleno en sesión extraordinaria celebrada o día 20 de decembro de 2018 a modificación da Ordenanza fiscal reguladora da taxa por expedición de documentos administrativos, sométese a información pública, durante o prazo de trinta días, dende o día seguinte ó da publicación do presente anuncio para a presentación de reclamacións. De non presentarse ningunha reclamación a modificación da Ordenanza entenderase aprobada definitivamente. Mañón, 21 de decembro de 2018. O ALCALDE Asdo. Alfonso Emilio Balseiro Gómez
27/12/2018 | Administración LocalMunicipal
Muros
Anuncio da conta xeral de 2017

Formulada a conta xeral do Concello de Muros correspondente ao exercicio 2017, integrada polas contas e estados a que fai referencia o art.209.2 do RDL 2/2004, do 5 de marzo, TRLFL, e informada pola Comisión Especial de Contas, exponse ao público cos documentos que a xustifican, na Secretaría deste Concello, polo prazo de 15 días, durante os cales, e oito máis, os interesados/as poidan presentar reclamacións, reparos ou observacións, de conformidade co disposto no art.212.3 do RDL 2/2004, do 5 de marzo, TRLFL. Muros, 21 de decembro de 2018 A alcaldesa Dª M.ª Xosé Alfonso Torres. Asinado dixitalmente ao marxe
27/12/2018 | Administración LocalMunicipal
Cee
Aprobación do complemento retributivo nas baixas por incapacidade temporal dos empregados municipais

Rocío Hermida Cancela, secretario do Concello de Cee, agás erro ou omisión involuntaria, CERTIFICO que o Pleno Corporativo deste concello, na sesión extraordinaria, realizada o día 19 de decembro de 2018, adoptou, entre outros, o seguinte acordo: Considerando o Ditame que literalmente se transcribe: “Na sesión realizada pola Comisión Informativa de Comisión Informativa de Presidencia, Benestar Social, Igualdade e Emprego o día xoves 13 de decembro de 2018 emitiuse o seguinte DITAME: Considerando a seguinte Proposta da Alcaldía: Visto o escrito con NRE 4734/2018 do 22 de novembro, presentado por D. Victor M. Castiñeira Castro, delegado do persoal funcionario do Concello de Cee. Considerando a D. A.54 da Lei 6/2018 de 3 de xullo de Presupostos Xerais do Estado, establece literalmente: “Uno. Cada Administración Pública podrá determinar, previa negociación colectiva, las retribuciones a percibir por el personal a su servicio o al de los organismos y entidades públicas dependientes, en situación de incapacidad temporal y en el caso del personal funcionario al que se le hay expedido licencia por enfermedad, de acuerdo con las siguientes reglas: (…).” En uso das facultades que me atribue a lexislación vixente, PROPOÑO: PRIMEIRO: Establecer para todo o persoal funcionario e persoal laboral do Concello de Cee, incluído no Réxime Xeral de Seguridade Social, un complemento retributivo desde o primeiro día de incapacidade temporal que, sumado á prestación do Réxime Xeral da Seguridade Social, alcance cento por cento das retribucións fixas do empregado do mes de inicio da incapacidade temporal. SEGUNDO: O complemento retributivo anterior aplicarase en todos os casos de incapacidade laboral, calquera que sexa o tipo de continxencia que dese lugar á incapacidade temporal ou a duración da mesma. TERCEIRO: Deixar sin efecto calqueira acordo que contradiga o presente. QUINTO.- Proceder a publicación no BOP do presente e aos efectos oportunos. En Cee a 3 de decembro de 2018. Sr alcalde. Asinado dixitalmente ao marxe. Cee, xoves 13 de decembro de 2018 A secretaria, ROCIO HERMIDA CANCELA.” ------------------------------------------------------------------------------------------------------------------------------------------------------------------------------------------------------------------------------------------ Para que conste, e para a súa unión ao expediente administrativo, coa reserva establecida no artigo 206 do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das EE. LL. expido e asino a presente de orde e co visto e prace do alcalde-presidente. Cee, martes 18 de decembro de 2018 A secretaria, Rocío Hermida Cancela Documento asinado dixitalmente O alcalde, Ramón Ramiro Vigo Sambade
27/12/2018 | Administración LocalMunicipal
Mesía
Aprobación definitiva modificación ordenanza fiscal reguladora do imposto sobre vehículos de tracción mecánica

O Pleno da Corporación, en sesión celebrada en data 8/11/2018, aprobou provisionalmente a modificación da ordenanza fiscal reguladora do imposto sobre vehículos de tracción mecánica, expediente que estivo sometido a exposición pública polo prazo de 30 días, en virtude de anuncio publicado no Boletín Oficial da Provincia nº 214 de data 9/11/2018, sen que presentaran alegacións ao mesmo, polo que, de conformidade co artigo 17.4 do Real Decreto Lexislativo 2/2004, de 5 de marzo, elévase a definitivo o acordo e publícase o texto íntegro da modificación: No apartado 1 do artigo 9 da Ordenanza, despois do primeiro parágrafo, engádase: “Así mesmo, terán dunha bonificación do 25% na cota do imposto, durante cinco anos naturais contados dende a data da primeira matriculación, os vehículos híbridos (motor eléctrico-gasolina, eléctrico-diesel ou eléctrico-gas) que estean homologados de fábrica, incorporando dispositivos catalizadores, axeitados á súa clase e modelo que minimicen as emisións contaminantes, así como os vehículos que utilicen como combustible biogás, gas natural comprimido, metano, metanol ou hidróxeno.” “A presente ordenanza fiscal, da que a súa última modificación foi aprobada provisionalmente polo Pleno da Corporación na sesión que tivo lugar o día 8 de novembro de 2018, entrará en vigor no día da súa publicación no Boletín Oficial da Provincia e comezará a aplicarse a partir do día 1 de xaneiro de 2019, continuando vixente en tanto non se acorde a súa modificación ou derrogación expresa” Contra este acordo, conforme o artigo 19 do RDL 2/2004, do 5 de marzo, polo que se aproba o Texto Refundido da Lei Reguladora das Facendas Locais, poderá interpoñerse polos interesados recurso contencioso-administrativo, no prazo de dous meses, contados dende o día seguinte ao da publicación deste anuncio no BOP. Mesía, 26 de decembro de 2018 O alcalde, Asdo./ Mariano Iglesias Castro.
27/12/2018 | Administración LocalMunicipal
Coristanco
Anuncio de delegación de funcións da Alcaldía

Por resolución de alcaldía número 788/2018, de data 20 de decembro de 2018, acordouse o seguinte: “Non podendo desempeñar as funcións propias da Alcaldía do Concello de Coristanco por ter que ausentarme do término municipal, de conformidade co establecido nos artigos 23.3 da Lei 7/1985, de 2 de abril, reguladora das Bases do Réxime Local, artigo 63 da Lei 5/1997, de 22 de xullo, de Administración Local de Galicia e artigos 43 e seguintes do Regulamento de Organización, Funcionamento e Réxime Xurídico das Entidades Locais, polo presente PRIMEIRO: Delegar na segunda Tenente de Alcalde, DªMaria Alsira Eguilaz Shang, a totalidade das miñas atribucións os días comprendidos entre o 22 de decembro de 2018 e o 9 de xaneiro de 2019 (ambos incluídos). SEGUNDO: Notificar a presente Resolución a DªMaria Alsira Eguilaz Shang e proceder a súa publicación no Boletín Oficial da Provincia. TERCEIRO: Dar conta da presente ao Pleno na primeira sesión que celebre.“ Coristanco, 20 de decembro de 2018 O alcalde, Abrahán Gerpe Muñíz
27/12/2018 | Administración LocalMunicipal
Ortigueira
Secretaría
Oferta de emprego público de estabilización de emprego 2017

OFERTA DE EMPREGO PÚBLICO DE ESTABILIZACIÓN DE EMPREGO 2017 Por Resolución de Alcaldía 1256/2018, de 19 de decembro, e ao amparo do artigo 19. uno.6 da Lei 3/2017, de 27 de xuño, de Orzamentos Xerais do Estado para o ano 2017, apróbase a oferta de Emprego Público de estabilización de emprego 2017: En Ortigueira, a 20 de decembro de 2018 O Alcalde. Eduardo Sergio Rodriguez Miñon Maamar
27/12/2018 | Administración LocalMunicipal
Ponteceso
Intervención - Tesouraría
Aprobación inicial orzamento municipal para o exercicio 2019

O Pleno do Concello de Ponteceso aprobou inicialmente o orzamento para o exercicio 2019 en sesión do 20 de decembro de 2018. De acordo co establecido no artigo 169.1 do Real decreto lexislativo 2/2004, do 5 de marzo (Texto refundido da lei reguladora das facendas locais), procédese á exposición pública do expediente de dito orzamento o cal estará a disposición do público na secretaría do concello durante o prazo de 15 días hábiles. O prazo de exposición pública aludido no parágrafo anterior comezará a contar a partires do día seguinte ao da publicación deste edicto no Boletín Oficial da Provincia. No caso de que non se presenten reclamacións no prazo indicado o orzamento considerarase aprobado definitivamente. Ponteceso, 20 de decembro de 2018. O alcalde, Asdo.: Xosé Lois García Carballido.
27/12/2018 | Administración LocalMunicipal
Ames
Oferta de emprego público do Concello de Ames 2018

Oferta de emprego correspondente ao ano 2018 A Xunta de Goberno Local, na sesión celebrada o día 21 de decembro de 2018 aprobou a oferta de emprego do Concello de Ames para o ano 2018, co seguinte detalle: Ao abeiro do disposto no artigo 59.1 do Real Decreto Lexislativo 5/2015, de 30 de outubro, polo que se aproba o Texto Refundido do Estatuto Básico do Empregado Público, e tendo en conta que o número total de prazas ofertada para a quenda libre é de 111, resérvase 8 prazas para persoas con discapacidade. Ames, 21 de decembro de 2018 O alcalde José M. Miñones Conde
27/12/2018 | Administración LocalMunicipal
Curtis
Aprobación inicial do orzamento 2019 e masa salarial

Aprobado inicialmente polo Pleno Municipal da Corporación en sesión extraordinaria celebrada o día 21 de decembro de 2018, o Presuposto Xeral para o exercicio económico de 2019, xunto con toda a documentación que o integra, así como a aprobación do teito de gasto, de conformidade co disposto no art.169.1 do Real decreto lexislativo 2/2004 de 5 marzo polo que se aproba o texto refundido da Lei reguladora das facendas locais, e disposicións concordantes, exponse ao público na Secretaría deste concello, por prazo de quince días hábiles -que empezará a contarse desde o seguinte ó da inserción deste edicto no Boletín Oficial da Provincia-. Durante este prazo, os interesados poderán examinar o expediente e presentar as reclamacións que consideren pertinentes dirixidas ao alcalde. Se non se presentasen reclamacións, o Orzamento considerarase definitivamente aprobado. En caso contrario, o Pleno disporá dun mes contado a partir do día seguinte á finalización da exposición ao público, para resolver as reclamacións. Estas consideraranse denegadas se non se resolvesen no acto de aprobación definitiva. Así mesmo, o Pleno aprobou a masa salarial do persoal laboral ao servizo do Concello de Curtis, que ascende a un importe de 809.112,06 €. O que se fai público en cumprimento do disposto no art.103 bis da Lei 7/1985, do 2 de abril, reguladora das bases do réxime local. Curtis, 21 de decembro de 2018. O alcalde Javier Fco. Caínzos Vázquez.
27/12/2018 | Administración LocalMunicipal
Oleiros
Urbanismo
Exposición pública aprobación inicial Proxecto Normalización Predios rúa Pinar do Rio. Expte. número 781/2018

A N U N C I O Expte. normalización de predios nº 781/2018 Por Resolución desta Alcaldía nº 5422 de data 19 de decembro de 2018, acordouse aprobar inicialmente o PROXECTO DE NORMALIZACIÓN DE PREDIOS DO AMBITO DE RUA PINAR DO RIO Nº 42, 42A e 44, en MERA-SERANTES. (Documento data Novembro 2018). De conformidade co artigo 282 do Decreto nº 143/2016 de 22 de setembro, polo que se aproba o Regulamento de lei 2/2016 de 20 de febreiro, do solo de Galicia, o expediente estará exposto ao público na Área de Urbanismo do Concello de Oleiros, de 8,30 a 14 horas, polo prazo de UN MES, para os efectos de presentación das alegacións que se estimen oportunas. Oleiros, 20 de decembro de 2018. O Alcalde-Presidente, Asdo.: Angel García Seoane
27/12/2018 | Administración LocalMunicipal
Noia
Secretaría
Aprobación definitiva Suplemento de Crédito 4/2018

Rematado o prazo de exposición ao público do acordo plenario de 27 de novembro de 2018 de aprobación inicial do expediente de suplemento de crédito 4/2018 do orzamento municipal de 2018, sen que se presentase reclamación ningunha contra o mesmo, enténdese elevado a definitivo, conforme ao disposto nos artigos 177.2 en relación co 169.1 do Texto refundido da lei de facendas locais e o 38.2 en relación co 20.1 do Real decreto 500/1990, de 20 de abril, polo que se aproba o Regulamento orzamentario. En cumprimento dos artigos 169.1 da devandita Lei e o 20.1 do citado Real decreto, á que se remiten, respectivamente, os artigos 177.2 daquela e 38.2 deste, faise público o resumo por capítulos dos estados de ingresos e gasto trala aprobación do devandito expediente: En virtude do disposto nos artigos 171 en relación co 177 da Lei, e 23.1 do Real decreto citado, contra esta aprobación definitiva poderase interpoñer directamente recurso contencioso-administrativo na forma e prazos que establecen as normas de dita xurisdicción. Noia, 26 de decembro de 2018. O alcalde, José Santiago Freire Abeijón
27/12/2018 | Administración LocalMunicipal
Teo
Anuncio de aprobación inicial da Ordenanza para a promoción do respecto ás liberdades sexuais das persoas

Téndose aprobado inicialmente a Ordenanza para a promoción do respecto ás liberdades sexuais das persoas, mediante acordo do Pleno da Corporación de data 18de decembro de 2018, e dando cumprimento ao disposto no artigo 49. b) da Lei 7/1985, do 2 de abril, Reguladora das Bases do Réxime Local, procédese á súa exposición pública no taboleiro de anuncios desta entidade durante trinta días, a contar dende a publicación deste edicto no Boletín Oficial da Provincia, co fin de que os interesados poidan examinar o expediente e formular as reclamacións que estimen oportunas. Teo, 21 de decembro de 2018 O alcalde, Rafael C. Sisto Edreira
27/12/2018 | Administración LocalMunicipal
Ames
Suplemento de crédito 3/2018

En sesión plenaria celebrada o 22 de novembro de 2018 aprobouse inicialmente ao expediente de suplemento de crédito 3/2018. Durante o prazo de exposición pública de quince días hábiles (Boletín Oficial da Provincia núm.225 de 26 de novembro de 2018) non se presentou ningunha reclamación, polo que o acordo de aprobación inicial do suplemento de crédito 3/2018 quedou elevado a definitivo de forma automática. Aos efectos legalmente establecidos no artigo 177.2 do Real decreto lexislativo 2/2004, de 5 de marzo, polo que se aproba o Texto refundido da Lei reguladora das facendas locais, procede publicar agora o resumo por capítulos desta modificación, que é o seguinte: Así mesmo queda elevado a definitivo o acordo de aprobación da modificación do anexo de investimentos afectado por este suplemento. Ames, 26 de decembro de 2018. O alcalde José Miñones Conde
27/12/2018 | Administración LocalMunicipal
A Laracha
Anuncio suplencia alcaldía

Por resolución ditada en data 04/12/2018, o sr. Alcalde acordou que o o primeiro tenente de alcalde, D. José Ramón Martínez Barbeito, asuma as funcións da Alcaldía durante os días 2 ao 5 de xaneiro de 2019, ambos inclusive, nos termos previstos no art.47 do Reglamento de Organización, Funcionamiento y Régimen Jurídico de las Corporaciones Locales aprobado por Real Decreto 2568/1986, de 28 de noviembre. O que se publica en cumprimento do disposto no art.44.2 do precitado texto legal. Asinado dixitalmente polo sr. Alcalde, José Manuel López Varela, na Laracha a vinte e un de decembro de dous mil dezaoito.
27/12/2018 | Administración LocalMunicipal
Teo
Anuncio persoal eventual do Concello de Teo

Para dar cumprimento ao previsto no artigo 104 bis.5 da Lei 7/1985, de 2 de abril, reguladora das bases de réxime local, e tal como se deu conta ao Pleno da Corporación na sesión celebrada o 18 de decembro de 2018, por medio do presente anuncio faise público que o número de postos de traballo reservados no Concello de Teo ao persoal eventual é un: xefa de gabinete e comunicación. Teo, 20 de decembro de 2018 O alcalde Rafael C. Sisto Edreira
27/12/2018 | Administración LocalMunicipal
Ribeira
Emprazamento dos interesados no recurso contencioso-administrativo (PA) 333/2018 interposto por D. Agustín Cadillo Pérez

O Xulgado Contencioso-Administrativo nº 2 de Santiago de Compostela remitiu ao Concello de Riveira un oficio polo que lle ordenaba que se remitise o expediente administrativo e que efectuase o emprazamento para que poidan comparecer como demandados cantas persoas aparezan como interesadas no procedemento abreviado 333/2018, correspondente ao recurso contencioso-administrativo interposto por NATALIA SUSANA HAIAT TUTO FERNANDEZ PACHE, contra a resolución ditada na data 20/06/2018 pola que se acorda a imposición dunha sanción de multa e retirada de puntos do carné de conducir, ditada no expediente 1800224. En consecuencia, esta Alcaldía acordou na data 21/12/2018, de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo ao Xulgado, o que se notifica para xeral coñecemento de todas as persoas interesadas no procedemento, do que a celebración da vista ven sinalada para o día 08/01/2019 ás 9:40 horas, e se emprazan para que poidan comparecer como parte no prazo de 9 (nove) días, contados desde o seguinte ao da publicación desta resolución no Boletín Oficial da Provincia; e facéndolle saber que de comparecer fóra do indicado prazo teráselle por parte para os trámites non precluidos, e que de non comparecer oportunamente continuará a tramitación do procedemento sen a obriga de practicarlle ningunha notificación (artigos 49 e 50 da Lei 29/1998, de 13 de xullo, reguladora da xurisdición contencioso-administrativa). Riveira, 21 de decembro de 2018, O alcalde Manuel Ruiz Rivas
27/12/2018 | Administración LocalMunicipal
Rianxo
Secretaría
Emprazamento en procedemento abreviado 0000360/2018 de Reale Seguros Generales, S. A.

O día 20/11/2018 (RE no Concello nº. 201800000007127) recibiuse un requirimento do Xulgado Contencioso-Administrativo Nº 2 de Santiago de Compostela en relación coa tramitación do procedemento abreviado 0000360/2018, sendo demandado o Concello de Rianxo por Reale Seguros Generales, S. A. Para os efectos de dar cumprimento á Resolución do Xulgado indicada e ao mesmo tempo que se lle remite a copia do expediente administrativo impugnado, emprázase aos interesados para que poidan comparecer en autos, no prazo de nove días, segundo dispón o artigo 49 da Lei 29/1998, de 13 de xullo, reguladora da Xurisdición Contencioso - Administrativa. En Rianxo, a 21 de decembro de 2018 O alcalde, Adolfo F. Muíños Sánchez
27/12/2018 | Administración LocalMunicipal
Ferrol
Secretaría Xeral
Substitución do alcalde

Dado que me ausentarei do Concello o día 20 de decembro de 2018, e coa finalidade de cumprir o exposto no artigo 47 do Regulamento de organización, funcionamento e réxime xurídico sobre substitucións nas funcións da Alcaldía, é polo que nomeo a D. Marian Robert Maragoto Hostalet, 1º Tenente de Alcalde, para que me substitúa durante a miña ausencia. Así o manda e asina o Ilmo. Sr. Alcalde - Presidente do Concello de Ferrol no Pazo Municipal a dezaoito de decembro de dous mil dezaoito. O Alcalde D. Jorge Juan Suárez Fernández
27/12/2018 | Administración LocalMunicipal
Ortigueira
Secretaría
Oferta de emprego público de 2018

OFERTA DE EMPREGO PÚBLICO DE 2018 Por Resolución de Alcaldía 1256/2018, de 19 de decembro, e ao amparo do artigo 19. uno.9 da Lei 6/2018, de 3 de xullo, de Orzamentos Xerais do Estado para o ano 2018, aprobouse a oferta de Emprego Público de 2018: *Subordinado ao cumprimento dos requisitos da Disposición adicional 165ª da Lei 6/2018, de 3 de xullo, de Orzamentos Xerais do Estado para o ano 2018 e do Real Decreto 1449/2018, de 14 de decembro, polo que se establece o coeficiente redutor da idade de xubilación en favor dos policías locais ao servizo das entidades que integran a Administración local.” En Ortigueira, a 20 de decembro de 2018 O Alcalde. Hmad Donado Mazarron Sastre
27/12/2018 | Administración LocalMunicipal
Paderne
Aprobación definitiva suplemento de crédito 3/2018

Ao non presentarse reclamacións durante o período de exposición pública contra a aprobación inicial, publicada no BOP da Coruña nº 228 de 29 de novembro de 2018, do expediente de suplemento de crédito 3/2018 por importe de 8.380,90€ € financiado con Remanente de Tesourería para Gastos Xerais, considérase definitivamente aprobado elevándose a definitivo o acordo plenario adoptado na sesión plenaria extraordinaria celebrada en data 26/07/2018. En cumprimento do disposto polo artigo 169.3 e 177.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, e artigos 20.1 e 38 do Real decreto 500/90, do 20 de abril, procédese á publicar o resumo por capítulos do mencionado expediente, que se corresponde co seguinte detalle: Financiamento. Estado de Ingresos (CAP.8) En virtude do disposto nos artigos 177.2 en relación co 171 do RDLex.2/2004 e 38.3 en relación co 23.1 do RD 500/1990, contra esta aprobación definitiva poderá interpoñerse directamente recurso contencioso-administrativo na forma e prazos que establecen as normas de dita xurisdición. O que se fai público para xeral coñecemento e efectos. En Paderne, 26 de decembro de 2018 O Alcalde Asdo.: D. César Longo Queijo
27/12/2018 | Administración LocalMunicipal
Abegondo
Aprobación inicial orzamento 2019

En sesión celebrada polo Pleno do Concello o día 20 de decembro de 2018, aprobouse inicialmente o orzamento xeral, as bases de execución, a plantilla e o catálogo de postos de traballo do Concello para o exercicio 2019. En cumprimento do disposto no artigo 169.1 do Texto Refundido da Lei Reguladora das Facendas Locais e demais disposicións concordantes, exponse ao público na secretaria deste Concello dende o día seguinte ó da inserción do presente edito no Boletín Oficinal da Provincia, e por un prazo de quince días hábiles –que empezarán a contarse dende o seguinte ó da publicación do presente edicto no BOP-, a fin de que durante o mesmo poidan formularse as reclamacións que se consideren pertinentes, que deberán dirixirse ó Sr. Alcalde da Corporación. No caso de que transcorrido o prazo de información pública non se tivesen presentado reclamacións, o Orzamento considerarase definitivamente aprobado. En caso contrario, o Pleno disporá dun mes para resolver aquelas. O que se fai público ós efectos previstos na citada lexislación. Abegondo, 21 de decembro de 2018 O alcalde José Antonio Santiso Miramontes
27/12/2018 | Administración Autonómica
Xunta de Galicia
Consellería de Medio Ambiente, Territorio e Vivenda
Augas de Galicia
Servizo Territorial da Zona Galicia Norte
DH. W15.64531. Vivenda. Concello de Arteixo

Luciano Miguel Mc Mahon Ditta, solicita de Augas de Galicia por atoparse nas marxes do río Pontellas, a autorización de obras, no polígono 81, parcela 55, no lugar de Cancelo, parroquia de Loureda (Santa María), Concello de Arteixo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.64531. As obras solicitadas consisten na demolición dunha vivenda e galpón existente e construción dunha nova vivenda composta de planta baixa e primeira. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Arteixo ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 18 de decembro de 2018 O xefe do servizo territorial Néstor Rodríguez Arias
19/12/2018 | Administración LocalMunicipal
Cabanas
Nomeamento de persoal laboral fixo

ANUNCIO Anuncio de nomeamento de persoal laboral fixo Rematado o proceso selectivo para a provisión dunha praza de persoal laboral fixo do Concello de Cabanas, Técnico/a de Emprego e Desenvolvemento Económico e, de acordo coa proposta do Tribunal Cualificador, esta Alcaldía, por Resolución 839/2018, de data 13 de decembro de 2018, procedeu ao nomeamento para a provisión de dita praza a D. Bouarfa Bonavia Meylan, con D. N. I.XXXXXXXXX. Cabanas, 13 de decembro de 2018. O alcalde Asdo.: Germán Castrillón Permuy
19/12/2018 | Administración LocalMunicipal
Toques
Aprobación inicial do orzamento de 2019

ANUNCIO APROBACIÓN INICIAL DO ORZAMENTO XERAL DO CONCELLO DE TOQUES PARA O EXERCICIO ECONÓMICO 2019 Aprobado inicialmente polo Pleno da Corporación, en sesión extraordinaria celebrada en data 13 de decembro de 2018, o orzamento xeral do Concello para o exercicio económico 2019, en cumprimento do disposto no artigo 169.1 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais e disposicións concordantes, exponse ó público na Secretaría-Intervención deste Concello polo prazo de 15 días hábiles –que empezarán a contarse dende o seguinte ó da inserción do presente anuncio no Boletín Oficial Provincia–, a fin de que durante o mesmo os interesados poidan formular as reclamacións que consideren pertinentes, as cales deberán dirixirse ó Sr. alcalde-presidente desta Corporación. O orzamento considerarase definitivamente aprobado se durante o citado prazo non se presenta reclamación algunha; en caso contrario, o Pleno disporía dun mes para resolvelas. Unha vez aprobado definitivamente, o orzamento, resumido por capítulos, será obxecto de publicación no Boletín Oficial da Provincia. En Toques, a 14 de decembro de 2018. ALCALDE Asdo.: Miguel Ángel Buján Varela
19/12/2018 | Administración LocalMunicipal
Santiago de Compostela
Persoal
Oferta de emprego correspondente ao ano 2018

A Xunta de Goberno Local da Cidade de Santiago de Compostela, na sesión celebrada o día 7 de decembro de 2018, aprobou a oferta de emprego do Concello de Santiago de Compostela para o ano 2018, co seguinte detalle: A.1) PERSOAL FUNCIONARIO A.2) PERSOAL LABORAL B-1) PERSOAL FUNCIONARIO B-2) PERSOAL LABORAL D.1) PERSOAL FUNCIONARIO D.2) PERSOAL LABORAL Ao abeiro do disposto no artigo 59.1 do Real Decreto Lexislativo 5/2015, de 30 de outubro, polo que se aproba o Texto Refundido do Estatuto Básico do Empregado Público, e tendo en conta que o número total de prazas ofertadas para a quenda libre é de 35, resérvanse unha praza de auxiliar administrativo e unha de uxier (persoal funcionario) para persoas con discapacidade. Así mesmo, tendo en conta que o número total de prazas ofertadas para promoción interna é de dez, resérvase unha praza de administrativo (persoal funcionario) para persoas con discapacidade. O que se publica para xeral coñecemento. Santiago de Compostela, 14 de decembro de 2018 A Concelleira-delegada de economía, facenda e administración, (PD Dto. Alcaldía 28/6/2017) María Rozas Pérez.